สวัสดีค่ะ ตอนนี้เป็นซิฟิลิสและได้รับการรักษาแล้ว ค่าไตเติ้ลอยู่ที่ 1:1 แต่บังเอิญมีเพศสัมพันธ์กับแฟนแล้วลืมใส่ถุงยาง อยากรู้ว่าจะเป็นไรไหมคะ
สวัสดีค่ะ หากเคยติดเชื้อซิฟิลิส และได้รับการรักษาแล้ว หลังจากนั้นได้ตรวจเลือด แล้วพบว่าค่าVDRLหรือRPR titerลดลงอย่างน้อย4เท่า ภายใน3-4เดือน หรือลดลง8เท่า ภายใน6-8เดือน หรือการที่ตรวจได้ค่าtiter 1:1ก็เท่ากับว่าตอบสนองต่อการรักษา และถือว่าหายจากโรคแล้ว ดังนั้น การที่มีเพศสัมพันธ์กับแฟน แฟนก็ไม่น่าติดโรคไปค่ะ อย่างไรก็ตาม ควรไปตรวจเลือดติดตามเป็นระยะๆ ต่อไป จนผลเป็นnon-reactiveซึ่งจะถือว่าได้ว่าหายขาดแน่นอน หรือแม้ผลจะไม่เป็นnon-reactiveแต่หากค่าtiterไม่เพิ่มไปจากเดิมก็ถือว่าหายขาดแล้วเช่นกันค่ะ และเพื่อให้มั่นใจ ก็ควรให้แฟนสังเกตอาการด้วยว่า มีแผลเกิดขึ้นที่อวัยวะเพศตามมาหรือไม่ค่ะ